เรื่องร้องเรียน (ท่อระบายน้ำ,แสงสว่าง) วันที่ 2022-06-23 13:50:17 — แขวงทุ่งสองห้อง เขตหลักสี่ กรุงเทพมหานคร
ปัจจุบันชุมชนตลาดหลักสี่ได้มีการรวมกลุ่มและจัดตั้งสหกรณ์ภายใต้ชื่อสหกรณ์เคหะสถานตลาดหลักสี่จำกัด เพื่อพัฒนาที่อยู่อาศัยชุมชนริมคลองภายใต้โครงการบ้านมั่นคงและสร้างเขื่อนระบายน้ำของกรุงเทพฯ
ปัจจุบันชุมชนตลาดหลักสี่ได้เช่าที่ดินกับกรมธนารักษ์และได้ดำเนินการก่อสร้างบ้านคาดว่าจะแล้วเสร็จในเดือนกรกฎาคม 2565 แต่ด้วยลักษณะพื้นที่บ้านใหม่ที่กำลังดำเนินการก่อสร้างนั้นสูงกว่าระดับพื้นเดิมทำให้ชุมชนมีความกังวลว่าถ้าบ้านแล้วเสร็จจะไม่สามารถเข้าอยู่ได้เนื่องจาก จะต้องมีการถมดินปรับพื้นที่ให้เสมอพื้นบ้านและต้องมีการทำระบบสาธารณูปโภคทั้งระบบท่อระบายน้ำทิ้ง ทางเดิน ไฟส่องสว่าง แต่เนื่องจากสำนักระบายน้ำซึ่งเป็นหน่วยงานหลักในการก่อสร้างเขื่อนและประสานงานกับบริษัทผู้รับจ้างไม่เข้ามาทำการตอกเขื่อนตามที่วางแผนไว้ ซึ่งเคยลงมาดูพื้นที่หลายครั้งและวางแผนไว้ว่าจะเข้าหน้างานเพื่อทำการตอกเขื่อนตั้งแต่เดือนตุลาคม 2564 จนบัดนี้ระยะเวลาล่วงเลยมา 7 เดือนแล้ว หาทางหน่วยงานที่เกี่ยวข้องไม่รีบเข้ามาดำเนินการ ชาวบ้านจะได้รับความเดือดร้อนในการเข้าอยู่อาศัย
    ทางชุมชนหวังเป็นอย่างยิ่งว่าจะได้รับความอนุเคราะห์จากท่านในการติดตามเรื่องและเร่งรัดปัญหาให้หน่วยงานที่รับผิดชอบโครงการเข้ามาดำเนินการเรื่องการตอกเขื่อน  ขอบคุณค่ะ